नेपाल सरकार

**प्रधानमन्त्री तथा मन्त्रिपरिषद्को कार्यालय**

**राजस्व अनुसन्धान विभाग**

हरिहरभवन, पुल्चोक

 ललितपुर

**प्रेस विज्ञप्‍ति**

 **मितिः- २०७८।०८।२३**

राजस्व अनुसन्धान विभागबाट निम्न विवरण सहितको राजस्व चुहावट सम्बन्धी मुद्दा उच्च अदालत, पाटन, ललितपुरमा मिति २०७८।०८।२३ मा दायर गरिएको छ।

1. **अभियुक्तको विवरणः** जिल्ला सिन्धुपाल्चोक, लिसंखुपाखर गाउँपालिका वडा नम्बर ७ स्थायी वतन भई हाल जिल्ला काठमाडौं, बुढानिलकण्ठ नगरपालिका वडा नम्बर २ ठेगाना भएका सत्यम शिवम कन्सट्रक्सन प्रा.लि (स्था.ले. नं. ६०५९३७५९२) का संचालकद्वय रामकुमार प्याकुरेल र संगीता कुमारी झा ।
2. **कसुरको संक्षिप्‍त विवरणः** सत्यम शिवम कन्सट्रक्सन प्रा.लि (स्था.ले. नं. ६०५९३७५९२) ले वस्तु तथा सेवा खरिद नै नगरी झुठ्ठा तथा नक्कली मु.अ. कर विजक मात्र खरिद गरी मूल्य अभिवृद्धि कर र आयकर समेतको राजस्व चुहावटको कसूर गरेको देखिएको ।
3. **कायम भएको विगो र सजायको मागदाविः** राजस्व चुहावट (अनुसन्धान तथा नियन्त्रण) ऐन, २०५२ को दफा ३ ले निषेधित साविक दफा ४ को उपदफा (क), (ख) र (घ) तथा (पहिलो संशोधन) को दफा ४ को उपदफा (क), (ग) र (झ) वमोजिमको कसुर गरेको पुष्टी हुन आएकोले सोही ऐनको दफा 2(छ१) हुन आउने मु.अ.कर तर्फ रु.**16,77,334।-,** आयकर तर्फ रु. **29,42,982।-** र आयकर तर्फ रु.**4,55,877।-** समेत जम्मा हुन आउने कुल विगो रु. **५०,७६,१९३।- (अक्षेरुपी पचास लाख छयहत्तर हजार एक सय त्रियानव्वे रुपैया मात्र)** राजस्व चुहावट (अनुसन्धान तथा नियन्त्रण) (पहिलो संशोधन) ऐन, 2052 को दफा 23(१) बमोजिम निजबाट विगो **रु. ५०,७६,१९३।-** असुल गरी सोही ऐनको दफा 23(१) बमोजिम कायम भएको विगोको शत प्रतिशत **रु. ५०,७६,१९३।-** जरिवाना तथा दफा 23(१)(ग) बमोजिम हदैसम्मको ३ वर्षसम्म कैद सजायको मागदावी गरी यो अभियोग पत्र दायर गरिएको छ ।

|  |  |  |  |  |
| --- | --- | --- | --- | --- |
| **सि.नं.** | **प्रतिवादी** | **विगो** | **सजाय हुने विगो** | **सजायको माग दावी** |
| १ | * रामकुमार प्याकुरेल
* संगीता कुमारी झा
 | **५०,७६,१९३।-** | **५०,७६,१९३।-** | **1,01,52,386।-** |

 **सूचना अधिकारी**

**राजस्व अनुसन्धान विभाग**